**Zodia florilor**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Luna mai ne scoate-afară

şi din casă şi din viaţă

luna mai în flori măsoară

tot ce iarna ne îngheaţă

Şi din casă şi din viaţă

toate prind încet să ningă

rămânând la suprafaţă

doar adâncul din colindă

Toate prind încet să ningă

luna mai în flori măsoară

tot ce moartea o să stingă

luna mai ne scoate-afară

Şi prin casă şi prin viaţă

flori să fim ea ne răsfaţă

Costel Zăgan , Cezeisme II